ที่ นร 1006/ว 1 สํานักงาน ก.พ. ถนนพิษณุโลก กทม. 1030014 มีนาคม 2551 เรื่อง การบริหารงานบุคคลในจังหวัดชายแดนภาคใต้เรียน (เวียนกระทรวง กรม จังหวัด)อ้างถึง 1. หนังสือสํานักงาน ก.พ. ที่ นร 0711/ว 12 ลงวันที่ 1 ตุลาคม 2533 2. หนังสือสํานักงาน ก.พ. ที่ นร 0708.4/ว 16 ลงวันที่ 29 กันยายน 2538 3. หนังสือสํานักงาน ก.พ. ที่ นร 1006/ว 34 ลงวันที่ 29 ตุลาคม 2547 4. หนังสือสํานักงาน ก.พ. ที่ นร 1006/ว 35 ลงวันที่ 29 พฤศจิกายน 2547 5. หนังสือสํานักงาน ก.พ. ที่ นร 1006/ว 10 ลงวันที่ 15 กันยายน 2548อื่นๆ - โดยที่ระเบียบสํานักนายกรัฐมนตรี ว่าด้วยบําเหน็จความชอบสําหรับเจ้าหน้าที่ผู้ปฏิบัติงานในจังหวัดชายแดนภาคใต้ พ.ศ. 2550 ข้อ 20 และข้อ 21 กําหนดให้หน่วยงานของรัฐนับระยะเวลาที่เจ้าหน้าที่ผู้ปฏิบัติงานได้ปฏิบัติงานในหน้าที่ประจําในจังหวัดชายแดนภาคใต้เป็นทวีคูณ สําหรับใช้ในการคํานวณระยะเวลาการดํารงตําแหน่งหรือเคยดํารงตําแหน่งในสายงานที่จะแต่งตั้ง เพื่อประโยชน์ในการแต่งตั้งให้ดํารงตําแหน่งสูงขึ้น ตามหลักเกณฑ์และวิธีการที่องค์กรกลางบริหารงานบุคคลแต่ละประเภทกําหนด และให้สนับสนุนและส่งเสริมให้มีโอกาสก้าวหน้าในตําแหน่งด้วย เพื่อเป็นการสร้างขวัญกําลังใจและแรงจูงใจให้แก่เจ้าหน้าที่ผู้ปฏิบัติงานในจังหวัดชายแดนภาคใต้ ซึ่งต้องปฏิบัติงานในภาวะไม่ปกติ ประกอบกับแนวทางการบริหารงานบุคคลในพื้นที่ชายแดน 3 จังหวัดภาคใต้ (นราธิวาส ปัตตานี ยะลา) ตามหนังสือที่อ้างถึง 4 ได้สิ้นผลลงเมื่อวันที่ 21 กรกฎาคม 2548 เนื่องจากได้มีการประกาศเลิกใช้กฎอัยการศึกในพื้นที่ดังกล่าว ดังนั้น เพื่อให้สอดคล้องกับวัตถุประสงค์ของระเบียบข้างต้น และสนับสนุนให้การบริหารงานบุคคลในพื้นที่จังหวัดชายแดนภาคใต้ มีความคล่องตัวและเหมาะสม อาศัยอํานาจตามความในมาตรา 57 มาตรา 58 มาตรา 59 มาตรา 60 และมาตรา 61 แห่งพระราชบัญญัติระเบียบข้าราชการพลเรือน พ.ศ. 2535 ประกอบกับมาตรา 131 และมาตรา 132 แห่งพระราชบัญญัติระเบียบข้าราชการพลเรือน พ.ศ. 2551 ก.พ. จึงมีมติให้กําหนดหลักเกณฑ์การบริหารงานบุคคลสําหรับข้าราชการพลเรือนสามัญ ซึ่งได้รับคําสั่งจากทางราชการให้ปฏิบัติงานในหน้าที่ประจําในจังหวัดชายแดนภาคใต้เป็นกรณีพิเศษ ดังนี้ 1. การนับระยะเวลาการปฏิบัติงานในหน้าที่ประจําในจังหวัดชายแดนภาคใต้เพื่อประโยชน์ในการแต่งตั้งให้ดํารงตําแหน่งสูงขึ้น ให้ส่วนราชการนับระยะเวลาที่ข้าราชการพลเรือนสามัญได้ปฏิบัติหน้าที่ประจําในจังหวัดชายแดนภาคใต้ เป็นทวีคูณทุกตําแหน่งและทุกสายงาน สําหรับใช้คํานวณระยะเวลาในทุกกรณี เพื่อประโยชน์ในการแต่งตั้งให้ดํารงตําแหน่งในระดับที่สูงขึ้นได้ 2. หลักเกณฑ์ วิธีการคัดเลือกและแต่งตั้ง 2.1 กรณีการเลื่อนขึ้นแต่งตั้งให้ดํารงตําแหน่งในระดับที่สูงขึ้น (1) ตําแหน่งสําหรับผู้ปฏิบัติงานที่มีประสบการณ์ (ตําแหน่งประเภททั่วไป) และตําแหน่งประเภทวิชาชีพเฉพาะ ให้ส่วนราชการกําหนดหลักเกณฑ์และวิธีการคัดเลือกบุคคลตามความเหมาะสม โดยพิจารณาคัดเลือกจากความรู้ ความสามารถ ผลการปฏิบัติงานที่ผ่านมา และ/หรือข้อเสนอแนวคิด วิธีการพัฒนา/การแก้ปัญหางานที่ดําเนินการอยู่ในพื้นที่ให้มีคุณภาพและประสิทธิภาพยิ่งขึ้น ทั้งนี้ อาจกําหนดให้มีคณะกรรมการเป็นผู้ดําเนินการคัดเลือกก็ได้ โดยไม่ต้องดําเนินการตามหลักเกณฑ์ในหนังสือที่อ้างถึง 5 และเมื่อคัดเลือกได้บุคคลที่เหมาะสมแล้ว ให้แต่งตั้งได้ (2) ตําแหน่งซึ่งมีลักษณะงานที่ต้องปฏิบัติงานโดยอาศัยความรู้ ความชํานาญและประสบการณ์เฉพาะตัว สําหรับสายงานที่เริ่มต้นจากระดับ 1 และระดับ 2 ให้ส่วนราชการกําหนดหลักเกณฑ์และวิธีการคัดเลือกบุคคลตามความเหมาะสม โดยพิจารณาคัดเลือกจากความรู้ ความสามารถ และผลการปฏิบัติงานที่ผ่านมา ทั้งนี้ อาจกําหนดให้มีคณะกรรมการเป็นผู้ดําเนินการคัดเลือกก็ได้ โดยไม่ต้องดําเนินการตามหลักเกณฑ์ในหนังสือที่อ้างถึง 3 และเมื่อคัดเลือกได้บุคคลที่เหมาะสมแล้ว ให้แต่งตั้งได้ (3) คุณสมบัติของผู้ได้รับแต่งตั้ง - มีคุณสมบัติตรงตามคุณสมบัติเฉพาะสําหรับตําแหน่งที่จะแต่งตั้ง - มีระยะเวลาขั้นต่ําในการดํารงตําแหน่งหรือเคยดํารงตําแหน่งในสายงานที่จะแต่งตั้งหรือสายงานอื่นที่มีลักษณะงานเกี่ยวข้องหรือเกื้อกูลกัน ตามคุณวุฒิของบุคคลและระดับตําแหน่งที่จะแต่งตั้งตามที่กําหนดในหนังสือที่อ้างถึง 3 หรือ 5 สําหรับการเลื่อนขึ้นแต่งตั้งให้ดํารงตําแหน่งตาม (1) ไม่จําเป็นต้องมีระยะเวลาการดํารงตําแหน่งในสายงานที่จะแต่งตั้ง (ต้นทุน) - มีใบอนุญาตประกอบวิชาชีพ และ/หรือมีคุณวุฒิเพิ่มเติมตามที่ ก.พ. กําหนด (ถ้ามี) 2.2 กรณีการแต่งตั้งให้ดํารงตําแหน่งในระดับที่ไม่สูงกว่าเดิม (1) ตําแหน่งสําหรับผู้ปฏิบัติงานที่มีประสบการณ์ (ตําแหน่งประเภททั่วไป) ตําแหน่งประเภทวิชาชีพเฉพาะ และตําแหน่งประเภทเชี่ยวชาญเฉพาะ ให้ส่วนราชการกําหนดหลักเกณฑ์และวิธีการคัดเลือกบุคคลตามความเหมาะสม โดยพิจารณาคัดเลือกจากความรู้ ความสามารถ และผลการปฏิบัติงานที่ผ่านมา โดยไม่ต้องดําเนินการตามหลักเกณฑ์ในหนังสือที่อ้างถึง 2 และ 5 และเมื่อคัดเลือกได้บุคคลที่ีเหมาะสมแล้วให้แต่งตั้งได้ (2) ตําแหน่งซึ่งมีลักษณะงานที่ต้องปฏิบัติงานโดยอาศัยความรู้ความชํานาญและประสบการณ์เฉพาะตัว สําหรับสายงานที่เริ่มต้นจากระดับ 1 และระดับ 2 ให้ส่วนราชการกําหนดหลักเกณฑ์และวิธีการคัดเลือกบุคคลตามความเหมาะสม โดยพิจารณาคัดเลือกจากความรู้ ความสามารถ และผลการปฏิบัติงานที่ผานมาโดยไม่ต้องดําเนินการตามหลักเกณฑ์ในหนังสือที่อ้างถึง 3 และเมื่อคัดเลือกได้บุคคลที่เหมาะสมแล้วให้แต่งตั้งได้ (3) การแต่งตั้งให้ดํารงตําแหน่งระดับ 6 ขึ้นไปสําหรับสายงานที่เริ่มต้นจากระดับ 3 ถ้าผู้นั้นไม่เคยดํารงตําแหน่งในสายงานที่เริ่มต้นจากระดับ 3 มาก่อน แต่ตําแหน่งที่ดํารงอยู่นั้นมีหน้าที่ความรับผิดชอบและลักษณะงานที่ปฏิบัติคล้ายคลึงกับตําแหน่งที่จะแต่งตั้ง เช่น สายงานเจ้าหน้าที่บริหารงานส่งเสริมสหกรณ์กับสายงานนักวิชาการสหกรณ์ เป็นต้น ก็ให้แต่งตั้งได้โดยไม่ต้องดําเนินการตามหนังสือที่อ้างถึง 1 (4) คุณสมบัติของผู้ได้รับแต่งตั้ง - มีคุณสมบัติตรงตามคุณสมบัติเฉพาะสําหรับตําแหน่งที่จะแต่งตั้ง - มีใบอนุญาตประกอบวิชาชีพ และ/หรือมีคุณวุฒิเพิ่มเติมตามที่ ก.พ. กําหนด (ถ้ามี) 3. การดําเนินการตามข้อ 1 และข้อ 2 ส่วนราชการอาจมอบอํานาจให้ผู้ว่าราชการจังหวัดชายแดนภาคใต้ ดําเนินการแทนได้ 4. สําหรับพนักงานราชการหรือข้าราชการตามกฎหมายอื่นที่ประสงค์จะโอนมาบรรจุเป็นข้าราชการพลเรือนสามัญและแต่งตั้งให้ดํารงตําแหน่งเพื่อปฏิบัติงานในหน้าที่ประจําในจังหวัดชายแดนภาคใต้ ให้ใช้หลักเกณฑ์ วิธีการคัดเลือกและแต่งตั้งตามข้อ 2 5. ให้ทุกส่วนราชการสนับสนุนและส่งเสริมให้ข้าราชการพลเรือนสามัญผู้ปฏิบัติงานในหน้าที่ประจําในจังหวัดชายแดนภาคใต้มีโอกาสก้าวหน้าในตําแหน่ง ถ้าผู้ใดมีคุณสมบัติครบถ้วน และมีความเหมาะสม ก็ให้เร่งดําเนินการคัดเลือกโดยเร็ว และเมื่อได้รับการแต่งตั้งแล้ว ควรต้องให้ปฏิบัติหน้าที่อยู่ในพื้นที่ต่อไปอีกไม่น้อยกว่า 2 ปี เว้นแต่มีเหตุผลความจําเป็นเป็นพิเศษ จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดต่าง ๆ ทราบด้วยแล้วผู้มีอํานาจลงนาม - ขอแสดงความนับถือ (นายปรีชา วัชราภัย)เลขาธิการ ก.พ.อื่นๆ - สํานักตรวจสอบและประเมินผลกําลังคนโทร. 0 2281 0977โทรสาร 0 2282 7316